CELEX: 31991R3107
Language: el
Date: 1991-10-24
Title: Κανονισμός ( ΕΟΚ ) αριθ. 3107/91 της Επιτροπής, της 24ης Οκτωβρίου 1991, για την τροποποίηση του κανονισμού ( ΕΟΚ ) αριθ. 3007/84 περί λεπτομερειών εφαρμογής της πριμοδοτήσεως προς όφελος των παραγωγών προβείου κρέατος

Avis juridique important

|

31991R3107

Κανονισμός ( ΕΟΚ ) αριθ. 3107/91 της Επιτροπής, της 24ης Οκτωβρίου 1991, για την τροποποίηση του κανονισμού ( ΕΟΚ ) αριθ. 3007/84 περί λεπτομερειών εφαρμογής της πριμοδοτήσεως προς όφελος των παραγωγών προβείου κρέατος  

Επίσημη Εφημερίδα αριθ. L 294 της 25/10/1991 σ. 0016 - 0016

ΚΑΝΟΝΙΣΜΟΣ (ΕΟΚ) αριθ. 3107/91 ΤΗΣ ΕΠΙΤΡΟΠΗΣ  της 24ης Οκτωβρίου 1991  για την τροποποίηση του κανονισμού (ΕΟΚ) αριθ. 3007/84 περί λεπτομερειών εφαρμογής της πριμοδοτήσεως προς όφελος των παραγωγών προβείου κρέατοςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1741/91 (2), και ιδίως το άρθρο 5  παράγραφος 9,  Εκτιμώντας:  ότι το άρθρο 5 του κανονισμού (ΕΟΚ) αριθ. 3013/89 προβλέπει τη χορήγηση πριμοδοτήσεως προς όφελος των παραγωγών προβείου κρέατος- ότι οι λεπτομέρειες εφαρμογής σχετικά με τη χορήγηση της πριμοδοτήσεως αυτής θεσπίστηκαν από τον κανονισμό (ΕΟΚ) αριθ.  3007/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 288/91 (4), που είχε προβλέψει, μεταξύ άλλων, τις υποχρεώσεις που πρέπει να τηρούνται από τον αποδέκτη της πριμοδοτήσεως και τις συνέπειες που θα προκύψουν σε  περίπτωση αθετήσεως των υποχρεώσεων αυτών- ότι το άρθρο 6 παράγραφος 3 του εν λόγω κανονισμού προβλέπει, ως προϋπόθεση για τη διατήρηση του δικαιώματος πριμοδότησης, την υποχρέωση να πληροφορήσει ο δικαιούχος την αρμόδια αρχή σε περίπτωση ανωτέρας βίας  εντός καθορισμένης προθεσμίας-  ότι κρίνεται σκόπιμη η προσέγγιση του κειμένου της παρούσας διάταξης προς αυτό της ισχύουσας διάταξης στον τομέα του βοείου κρέατος, διατηρώντας ταυτόχρονα τη γενική ισχύ της παρούσας διάταξης-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 3 του άρθρου 6 του κανονισμού (ΕΟΚ) αριθ. 3007/84 αντικαθίσταται από το ακόλουθο κείμενο:  "3. Σε περίπτωση που ο παραγωγός δεν μπόρεσε να τηρήσει τη δέσμευση που προβλέπεται στο άρθρο 2 λόγω ανωτέρας βίας, το δικαίωμα πριμοδότησης διατηρείται για τον αριθμό των ζώων που ήταν πραγματικά επιλέξιμα τη στιγμή κατά την οποία επήλθε η περίπτωση  αυτή ανωτέρας βίας. Ο παραγωγός ενημερώνει εγγράφως την αρμόδια αρχή εντός προθεσμίας δέκα ημερών που έπονται της ημερομηνίας κατά την οποία έλαβε γνώση του εν λόγω γεγονότος."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Οκτωβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 289 της 7. 10. 1989, σ. 1. (2) ΕΕ αριθ. L 163 της 26. 6. 1991, σ. 41. (3) ΕΕ αριθ. L 283 της 27. 10. 1984, σ. 28. (4) ΕΕ αριθ. L 35 της 7. 2. 1991, σ. 12.